CELEX: 62019CN0173
Language: da
Date: 2019-02-25 00:00:00
Title: Sag C-173/19 P: Appel iværksat den 25. februar 2019 af Scandlines Danmark ApS og Scandlines Deutschland GmbH til prøvelse af kendelse afsagt af Retten (Sjette Afdeling) den 13. december 2018 i sag T-890/16, Scandlines Danmark og Scandlines Deutschland mod Kommissionen

29.4.2019   
            
            
               DA
            
            
               Den Europæiske Unions Tidende
            
            
               C 148/34
            
         
      Appel iværksat den 25. februar 2019 af Scandlines Danmark ApS og Scandlines Deutschland GmbH til prøvelse af kendelse afsagt af Retten (Sjette Afdeling) den 13. december 2018 i sag T-890/16, Scandlines Danmark og Scandlines Deutschland mod Kommissionen
      (Sag C-173/19 P)
      (2019/C 148/32)
      Processprog: engelsk
      
         Parter
      
      
         Appellanter: Scandlines Danmark ApS og Scandlines Deutschland GmbH (ved advokat L. Sandberg-Mørch)
      
         De andre parter i appelsagen: Europa-Kommissionen og Kongeriget Danmark
      
         Appellanterne har nedlagt følgende påstande
      
      
                  —
               
               
                  Rettens kendelse af 13. december 2018 i sag T-890/16 ophæves, for så vidt som den er i modstrid med Rettens dom i sag T-630/15 hvad angår kommissionsafgørelsens karakter af en bekræftende retsakt i forhold til de supplerende anlægsforanstaltninger.
               
            
                  —
               
               
                  Appelindstævnte tilpligtes at betale sine egne og appellanternes omkostninger.
               
            
         Anbringender og væsentligste argumenter
      
      
                  —
               
               
                  Første anbringende: Retten begik en retlig fejl ved at afsige den appellerede kendelse på grundlag af et standpunkt, der er helt det modsatte af dét, den indtog i sin dom i sag T-630/15.
               
            
                  —
               
               
                  Andet anbringende: Retten begik en retlig fejl ved at afsige den appellerede kendelse med en begrundelse, der er behæftet med selvmodsigelser.